All die Goofe sind zwüsched 0 und 3 Jahr alt. Also scho na zimmlich chli.  Min Tag bestaht also zum gröschte Teil  us Windle wächsle, (Hey Harry und Oli, wenn ihr denn uf Dänemark chömed tuen ich denn Lenja ruckzuck frisch mache   ) Striit schlichte, ("Das isch miiiis!!") Chind tröschte, Brötli striiche und chli baschtle.  D Chind sind aber eigentlich meischtens ganz herzig. Vorallem wenns vom Mittagsschlaf verwachted und na ganz verschlafe umenand tappsed. Vorallem isch es au na es Alter, wo mer na chli chan  "Bäbele" mit ene.  Die letscht Wuche sind so zimmli all chrank gsi. Inklusive 6 Mitarbeiter. Isch also richtig e strängi Wuche gsi. Mich hätts au verwütscht, bin verchältet. Und fründlich wie ich bin hani de Schappi au grad na chli agsteckt. Jetzt tüemer halt zäme chli pfnüsle.